**Sprogrejse 2024**

**I uge 15 2024 har du sammen med dit sproghold mulighed for at deltage i en sprogrejse til Sevilla**

Den samlede pris for rejsen er 5.500 kr. som inkluderer følgende:

* Rejseomkostninger
* Transportudgifter
* Diverse entréer/aktiviteter – herunder sprogskole
* Morgenmad
* Kr. 20,- til VK Rejsefonden (til dækning ved sygdom el. udmeldelse inden afrejse, hvis elevens private rejseforsikring ikke træder i kraft) \*

Prisen inkluderer IKKE lommepenge og mad udover morgenmaden.

Afrejse fra Viborg Katedralskole den 7. april 2024 (konkret tidspunkt kommer senere)

Hjemrejse med ankomst til Viborg Katedralskole den 11. april 2024 (konkret tidspunkt kommer senere)

Skriftlig og bindende tilmelding skal ske til kontoret senest den 1. november 2023 på tilmeldingsskemaet sidst i dette dokument.

Depositum på 1.300 kr. skal indbetales senest den 15. november 2023 til:

Viborg Katedralskoles konto i Nykredit på reg.nr. 8117 og kontonummer 0004811083

Restbeløbet på 4.200 kr. skal være indbetalt senest den 10. januar 2024 til samme konto som depositummet.

Et evt. overskud fra turen vil blive tilbageført til dig, når regnskabet for turen er færdigt. Pengene vil blive tilbageført enten på din NemKonto eller på mobilepay.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Rejsefonden på VK:*

*Hver elev indbetaler sammen med prisen på rejsen kr. 20 til den fælles rejsefond. Rejsefonden kan dække i følgende tilfælde:*

* *Akut opstået sygdom umiddelbart inden afrejse, som betyder, at eleven ikke kan rejse.*
* *Skoleskift ind til en måned før afrejse.*

*Beløbene kan tidligst udbetales, når alle rejser er afholdt (sprogrejser og studierejser). Hvis beløbet i puljen ikke rækker til at udbetale det fulde beløb, får man procentvis det man har indbetalt i forhold til den totale pulje. Inden udbetaling skal der underskrives en tro- og loveerklæring på, at man ikke får beløbet refunderet andre steder. F.eks. privattegnet rejseforsikring.*

*Et evt. restbeløb fra VK Rejsefonden overføres til næste rejseperiode.*

**Retningslinjer i forbindelse med sprogrejsen:**

Når du er på rejse med Katedralskolen, gælder skolens almindelige regler for god opførsel. Du skal altså optræde hensynsfuldt og med omtanke i forhold til dine kammerater og i det hele taget i forhold til mennesker, du møder på rejsen. Det forventes, at du opfører dig som en værdig repræsentant for skolen.

I skolens almindelige ordensregler står der følgende:

”*Særlig vigtigt er det, at indtagelse og besiddelse og salg af alkohol eller andre rusmidler er uforeneligt med at være på Viborg Katedralskole. Eleverne må ikke indtage rusmidler i forbindelse med undervisning og aktiviteter, som træder i stedet for normal undervisning. Eleverne må heller ikke indtage alkohol eller andre rusmidler i deres fritid, hvis det kan få negativ indvirkning på undervisningsmiljøet, herunder ordenen og samværet på institutionen. Viborg Katedralskole kan til enhver tid anmode en elev om frivilligt at medvirke til en test for alkohol og andre rusmidler*”

Sprogrejser, studieretningsrejser og ekskursioner træder i stedet for normal undervisning. Dvs. reglerne om alkohol og rusmidler gælder også på rejser og ekskursioner, hvilket betyder, at rejserne er alkoholfrie. Lærerne har mulighed for at indføre ”fritid” på rejserne. Hvis lærerne indfører fritid på rejserne, så gælder reglen ”*Eleverne må heller ikke indtage alkohol eller andre rusmidler i deres fritid, hvis det kan få negativ indvirkning på undervisningsmiljøet, herunder ordenen og samværet”.* Alkohol i eventuel fritid er således kun tilladt særdeles moderate mængder, og du skal være 100% klar og veloplagt til at deltage i morgendagens program. Der må under ingen omstændigheder indtages alkohol på hotellet.

Som tillæg til skolens almindelige ordensregler gælder følgende, når du er på rejse med skolen:

* Du skal følge alle anvisninger fra lærerne, der har ret til at sikre sig, at skolens regler respekteres, og kompetence til at udøve skøn og træffe beslutninger i alle sager på rejsen og under opholdet.
* Skolens regler vedr. nikotinfri skoledag gælder også på rejser og ekskursioner.
* De lokale regler på rejsemålet, herunder hotellet, skal respekteres. Det betyder blandt andet, at du skal tage hensyn til andre gæster på hotellet.
* Din lærer fastsætter hjemkomsttidspunkt til hotellet, dog senest kl. 01. Herefter skal der være nattero.
* Af hensyn til din egen sikkerhed må du *aldrig* færdes alene i byen.
* På hele rejsen skal du være i stand til at handle fornuftigt og passe på dig selv og dine kammerater.
* Du er personligt og økonomisk ansvarlig for din adfærd under hele studieturen. Skolen kan ikke gøres erstatningsansvarlig.

Hvis du overtræder skolens regler, risikerer du sanktioner i overensstemmelse med skolens ordensregler. Det kan bl.a. omfatte uledsaget hjemsendelse for egen regning eller bortvisning fra skolen i en kortere eller længere periode.

Du skal med din underskrift bekræfte, at du kender og vil respektere ovenstående regler. For elever under 18 år kræves også forældrenes underskrift.

**De forsikringsretlige rammer for sprogrejsen:**

Du bedes allerede på nuværende tidspunkt tjekke og sørge for, at du har GYLDIGT pas (eller andet tilsvarende papir), eventuelt visum, gyldigt blåt EU-sygesikringskort samt privat syge-/hjemtransportforsikring (ved sygdom/ulykke). Du skal medbringe police nr. og telefonnr. på dit forsikringsselskab på rejsen.

Derudover skal du tjekke at dit navn i Lectio er præcis det samme som navnet i dit pas, da der ellers kan komme gebyrer på ved navneændring af fx flybilletter.

Viborg Katedralskole er omfattet af den statslige selvforsikringsordning og må derfor ***ikke*** tegne forsikringer for dig. Du er således ***ikke***forsikret via skolen, hverken for så vidt angår rejseforsikring, afbestillingsforsikring, ulykkesforsikring eller syge-/hjemtransportforsikring. **Det er et *krav*, at du selv tegner en syge- /hjemtransportforsikring.**

Du bedes oplyse skolen om et navn og telefonnummer på en kontaktperson.

Du bedes allerede nu informere rejselærerne om eventuel sygdom/brug af medicin/eller personlige omstændigheder, som rejselærerne bør kende i forbindelse med rejsen. Relevant information sendes til Marianne Rasmussen på MR@vibkat.dk og behandles fortroligt.

I tilfælde af afbud eller aflysninger:Rejsen arrangeres som en pakkerejse hos rejsebureauet ALFA Travel A/S, som er registreret som rejseudbyder i Rejsegarantifonden. Link til: <https://www.rejsegarantifonden.dk/>. Ved en evt. aflysning af rejsen, hvor aflysningen dækkes helt eller delvis af rejsegarantifonden, vil Viborg Katedralskole modtage beløbet fra rejsegarantifonden og videreformidle beløbet til dig snarest muligt derefter.

Du skal være opmærksom på, at du i tilfælde af aflysninger eller afbud, som ikke er dækket af rejsegarantifonden, hæfter for udestående beløb eller tab, som måtte opstå som følge heraf. Det betyder, at du mister det allerede indbetalte beløb og/eller vil skulle indbetale evt. skyldigt beløb, selvom rejsen er aflyst, eller du melder afbud.

Skolen ønsker dig en rigtig god tur!

Helge Markussen

Rektor

\*Der tages forbehold for eventuelle fejl og mangler i dokumentet.

**Denne side afleveres på kontoret senest d. 1. november 2023**

**Jeg kræfter hermed (bindende tilmelding), at (navn) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i 2.g deltager i sprogrejsen til Sevilla på ovennævnte vilkår, som jeg er indforstået med.**

**Ved tilmelding bekræfter jeg følgende:**

|  |  |
| --- | --- |
|  | Sæt kryds for ja: |
| Jeg har læst og er indforstået med skolens studie- og ordensregler |  |
| Jeg har selv ansvaret for at medbringe gyldigt pas eller andet tilsvarende papir, evt. visum, samt gyldigt blåt EU-sygesikringskort |  |
| Jeg har tegnet en syge-/hjemrejsetransportforsikring |  |
| Jeg er selv forpligtet til at orientere rejselæreren om helbredsmæssige eller personlige omstændigheder, som kan have indflydelse på deltagelsen, herunder at medbringe et eventuelt medicinpas |  |
| Jeg har sikret, at mit pasnavn er identisk med mit Lectionavn |  |
| Jeg har læst og er indforstået med de forsikringsretlige rammer for turen. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens fulde navn                                                                 Elevens sproghold

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens underskrift                                                     Forældreunderskrift for elever under 18 år

Navn og telefonnummer på kontaktperson:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ønsker ikke at deltage:\_\_\_\_\_\_\_ (sæt kryds)